Heu rebut la notificació d'un deute en període executiu?
Si heu rebut la notificació d'un deute en període executiu, com pot ser una provisió de constrenyiment, vol dir que ha finalitzat el termini voluntari de pagament del deute i que s'inicia el període executiu.
La notificació detalla els recàrrecs aplicables.
Cal tenir present que si no es fa l'ingrés en el termini indicat el procediment preveu, si escau, l'execució de les garanties aportades o l'embargament de béns i drets.
Podeu consultar més informació sobre diversos aspectes referits als deutes en període executiu que l'Agència Tributària de Catalunya gestiona en col·laboració amb altres organismes que formen part de la xarxa Tributs de Catalunya:
En el cas que no pugueu identificar a què correspon el deute reclamat, podeu consultar més informació a través del telèfon 012 o de la funcionalitat "Consulta de deute", dins la pantalla de dades addicionals.
No sempre es tractarà d'un deute contret amb l'Agència Tributària de Catalunya.
Més informació i accés a la consulta:
Podeu fer el pagament per Internet, presencialment o per telèfon.
En el cas que hagueu extraviat la carta de pagament o bé que en necessiteu una de nova (per exemple, quan la quantitat a pagar ja no és la que figura a la carta rebuda), podeu demanar-la a través de:
Cal seleccionar, com a subtema 2: carta de pagament (cal núm. de justificant del deute).
Formulari disponible a: Atenció al ciutadà- Contacte.
Cal aportar les dades següents:
- Adreça electrònica de contacte, indispendable per poder rebre la carta de pagament
- Presencialment, a les delegacions i oficines de l'Agència Tributària de Catalunya.
És impresindible demanar cita prèvia, tema Recaptació.
En el cas de cartes de pagament relatives a deutes embargats, hi ha la possibilitat de generar-les i obtenir-les a través d'una funcionalitat específica.
La persona obligada al pagament pot demanar ajornar o fraccionar el pagament del deute, quan la seva situació economicofinancera li impedeix de forma transitòria fer el pagament en els terminis establerts.
En el termini d'un mes a comptar des de l'endemà de la recepció de la notificació es pot interposar un recurs de reposició o bé una reclamació economicoadministrativa.
- Si es fa el pagament de la quantitat indicada i posteriorment s'estima la reclamació o el recurs interposats, es procedeix a la devolució de l'import pagat amb els interessos de demora corresponents.
- Es pot sol·licitar la suspensió del pagament del deute fins que es resolgui el recurs o la reclamació.
Per fer-ho cal aportar la garantia suficient que asseguri el deute, llevat dels supòsits de suspensió sense garantia presvistos a la normativa vigent.
El procés d'embargament s'inicia quan:
- No s'ha pagat dins el termini de recaptació en executiva.
- No s'ha demanat ajornament o fraccionament del deute.
- No s'ha interposat recurs o reclamació en què es demani la suspensió de l'executivitat o havent-se interposat no s'ha presentat garantia.
Les persones a qui s'hagi embargat un compte a causa d'un deute gestionat per l'Agència Tributària de Catalunya tenen la possibilitat de demanar que se'ls aixequi la trava, sempre que compleixin les condicions que la normativa estableix i ho sol·licitin dins dels primers 15 dies des que es va produir l'embargament.
Podeu consultar les indicacions sobre com fer-ho:
Les persones i empreses que han rebut una diligència per embargar sous i salaris o bé crèdits i rendes de la persona deutora, han de donar resposta a la diligència a través de la funcionalitat "Gestió d'embargaments".
Als efectes del que disposa la Llei 11/2007, de 22 de juny, d'accés electrònic dels ciutadans als serveis públics, la notificació de diligència d'embargament té la consideració de document electrònic i se'n pot verificar l'autenticitat mitjançant el codi segur de verificació (CSV) que consta a l'encapçalament de la notificació, i es pot, també, descarregar a través de la funcionalitat:
Podeu consultar més informació, inclosa la referida a la carta recordatori de deute no ingressat en període voluntari, a: